Carolina de Brunswick-Wolfenbüttel (1768-1821), princesa alemá, terza filla dos sete fillos do duque Carlos II Guillerme de Brunswick-Wolfenbüttel e de Augusta de Hannover, irmá do rei Xurxo III do Reino Unido.
**Carolina** é un antropónimo feminino galego procedente do xermánico *Karl* (home nas linguas nórdicas), latinizado como *Carolus* que tamén dá orixe á variante masculina **Carlos**. Nun principio significaba *home libre* mais despois pasou a designar o cargo de *mestre ou mordomo do pazo* entre os reis francos. Cando o poder destes mordomos medrou, *Karl* pasou a ser un título e, finalmente, chegou a ser nome propio.

Variantes
---------

Conta coas variantes galegas **Carlota**, **Carola** e **Carla**. O masculino é Carlos.

Etimoloxía
----------

*Karl* é o hipocorístico de varios nomes cuxo primeiro elemento era *karl* —como Karlman (Carlomán)—, proveniente do antigo alto alemán *cháral* (‘home’, ‘amante’), que sobrevive no alemán moderno *kerl* (‘individuo’). Porén, co prefixo *hus* (*house* = ‘casa’) formaba *Huscarl* (‘home da casa’, é dicir, ‘servente’ ou ‘escravo’). Algúns estudosos defenden a súa vinculación co grego *γηραλέος* *gueraléos* (‘vello’), defendendo o significado de ‘home maduro’, ‘home experto’.

Carolina é un diminutivo de Carola, á súa volta, unha variante de Carla; que deriva do latín medieval *Carolus* (Carlos). O nome fíxose popular por ser o nome de varias raíñas, princesas e nobres. O nome tamén o levan dous estados dos Estados Unidos de América: Carolina do Norte e Carolina do Sur, que tomaron o nome de Carlos I de Inglaterra.

Onomástica
----------

O nome non ten santa patroa, mais si conta con algunha beata así chamada: Karolina Gerhardinger, fundadora da Escola das Irmás de Nosa Señora, lembrada o 9 de maio, e Karolina Kózkówna, virxe e mártir de Wał-Ruda, chamada "a Maria Goretti polaca", conmemorada o 18 de novembro.

Coma alternativa, a onomástica pódese festexar o mesmo día ca o nome Carlos (4 de novembro en memoria de san Carlos Borromeo).

O nome en Galicia
-----------------

Carolina non é un dos nomes máis comúns en Galicia, contodo 2.985 mulleres levan este nome en setembro de 2015. Só 26 mulleres levan a variante Carola. A variante Carlota si é máis abundante no norte do estado, incluíndo Galicia, con 1.911 mulleres. A variante Carla, é a máis abundante, especialmente na provincia de Pontevedra, conta con 4.676 mulleres galegas.

É de salientar que unha das cantigas populares de Galicia (e tamén norte de Portugal) máis famosas leve este nome: *A Carolina*.

Variantes noutras linguas
-------------------------

* *Caroline* (inglés, francés, alemán, neerlandés, romanés, noruegués, dinamarqués)
* Carolina (español, italiano, galego, catalán, portugués, francés, sueco, búlgaro)
* *Karolina* (polaco)
* *Каролина* (ruso, ucraíno)
* Carla (neerlandés, inglés, alemán, francés, italiano, portugués, galego, español)
* *Carol* (inglés, portugués)
* *Carolyn* (inglés)
* *Coraline* (latín)
* Καρολίνα (Carolina ou Karolina) (grego)
* *Karol* (eslavo)
* *Karolina* (eslavo, polaco, checo, sueco)
* *Karoliina* (finlandés, estoniano)
* Carola (galego, alemán, sueco)
* *Carlynn* *Carolynn* ou *Carry* (italiano)
* *Karleen* (alemán)
* *Karlina* (alemán)
* Carlota (español, portugués, galego, catalán)
* *Carlotta* (italiano)
* *Carly* (inglés)

Hipocorísticos
--------------

* Inglés: Carry, Carrie, Karrie, Cari, Ina.
* Carola
* Coco
* Couki
* Lotta
* Lina
* Caro
* Karro
* Carito
* Car(e)y
* Care
* Carrie
* Carol
* Carrot
* Karin
* Cass (Caz)
* Cassie
* Lena
* CC
* Call
* Callie
* Nina
* Care Bear
* C-olina

Notas
-----

1. ↑  "*Ímoslle chamar* da [[Xunta de Galicia]] a través de www.lingua.gal" (PDF). Arquivado dende o orixinal (PDF) o 04 de marzo de 2018. Consultado o 15 de setembro de 2015.
2. ↑  "Beata Maria Teresa di Gesù (Carolina Gerhardinger)". *Santi, beati e testimoni*. Consultado o 15 outubro 2014.
3. ↑  "Beata Carolina Kozka". *Santi, beati e testimoni*. Consultado o 15 outubro 2014.
4. ↑  Instituto Nacional de Estadística, nome Carolina

Véxase tamén
------------

### Outros artigos

* ***A Carolina***, cantiga popular galegoportuguesa.
* **Lista de nomes femininos en galego**
* **Carlos** (variante masculina do nome)